CELEX: 32015R0049
Language: sk
Date: 2015-01-14 00:00:00
Title: Vykonávacie nariadenie Komisie (EÚ) 2015/49 zo  14. januára 2015 , ktorým sa mení vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii a ktorým sa mení vykonávacie nariadenie Rady (EÚ) č. 861/2013, ktorým sa ukladá konečné vyrovnávacie clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii

15.1.2015   
            
            
               SK
            
            
               Úradný vestník Európskej únie
            
            
               L 9/17
            
         VYKONÁVACIE NARIADENIE KOMISIE (EÚ) 2015/49
   zo 14. januára 2015,
   ktorým sa mení vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii a ktorým sa mení vykonávacie nariadenie Rady (EÚ) č. 861/2013, ktorým sa ukladá konečné vyrovnávacie clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“),
   so zreteľom na vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii (2), a najmä jeho článok 2,
   keďže:
   A.   PLATNÉ OPATRENIA
   
   
               (1)
            
            
               Nariadením (EÚ) č. 1106/2013 Rada uložila konečné antidumpingové clo na dovoz drôtu z nehrdzavejúcej ocele obsahujúceho v hmotnosti:
               
                           —
                        
                        
                           2,5 % alebo viac niklu okrem drôtu obsahujúceho v hmotnosti 28 % alebo viac, ale nie viac ako 31 % niklu a 20 % alebo viac, ale nie viac ako 22 % chrómu,
                        
                     
                           —
                        
                        
                           menej ako 2,5 % niklu okrem drôtu obsahujúceho v hmotnosti 13 % alebo viac, ale nie viac ako 25 % chrómu a 3,5 % alebo viac, ale nie viac ako 6 % hliníka,
                        
                     ktorý je v súčasnosti zaradený pod číselné znaky KN 7223 00 19 a 7223 00 99 a s pôvodom v Indii (ďalej len „príslušný výrobok“).
            
         
               (2)
            
            
               Počas prešetrovania, ktoré viedlo k uloženiu konečného antidumpingového cla, veľký počet vyvážajúcich výrobcov z Indie nespolupracoval. Európska komisia (ďalej len „Komisia“) preto vybrala vzorku indických vyvážajúcich výrobcov, ktorí sa majú prešetriť.
            
         
               (3)
            
            
               Rada uložila individuálne colné sadzby na dovoz príslušného výrobku v rozsahu od 0 % do 12,5 % v prípade spoločností zaradených do vzorky a váženú priemernú colnú sadzbu vo výške 5 % v prípade spolupracujúcich spoločností, ktoré neboli zaradené do vzorky.
            
         
               (4)
            
            
               Rada takisto uložila na celú krajinu colnú sadzbu vo výške 12,5 % na dovoz od spoločností, ktoré sa buď neprihlásili, alebo pri prešetrovaní nespolupracovali.
            
         
               (5)
            
            
               V článku 2 vykonávacieho nariadenia (EÚ) č. 1106/2013 sa stanovuje, že ak akýkoľvek nový vyvážajúci výrobca v Indii predloží Komisii dostatočné dôkazy o tom, že:
               
                           a)
                        
                        
                           nevyvážal príslušný výrobok do Únie počas obdobia prešetrovania, na základe ktorého sa opatrenia zaviedli, t. j. od 1. apríla 2011 do 31. marca 2012 (ďalej len „obdobie prešetrovania“);
                        
                     
                           b)
                        
                        
                           nie je prepojený so žiadnym vývozcom alebo výrobcom, na ktorého sa vzťahujú opatrenia uložené týmto nariadením a
                        
                     
                           c)
                        
                        
                           buď skutočne vyvážal príslušný výrobok do Únie po skončení obdobia prešetrovania, alebo prijal neodvolateľný zmluvný záväzok na vývoz značného množstva tohto tovaru do Únie po skončení obdobia prešetrovania;
                        
                     potom článok 1 ods. 2 uvedeného nariadenia môže byť zmenený tak, že novému vyvážajúcemu výrobcovi sa udelí colná sadzba, ktorá sa uplatňuje v prípade spolupracujúcich spoločností, ktoré nie sú zaradené do vzorky, konkrétne vážená priemerná colná sadzba vo výške 5 %.
            
         B.   ŽIADOSTI NOVÝCH VYVÁŽAJÚCICH VÝROBCOV
   
   
               (6)
            
            
               Indické spoločnosti Superon schweisstechnik India Ltd. (ďalej len „prvý žiadateľ“) a Anand ARC Ltd. (ďalej len „druhý žiadateľ“) požiadali, aby im bola udelená colná sadzba uplatniteľná na spolupracujúce spoločnosti, ktoré neboli súčasťou vzorky (ďalej len „štatút nového vyvážajúceho výrobcu“).
            
         
               (7)
            
            
               Uskutočnilo sa preskúmanie s cieľom určiť, či títo žiadatelia spĺňajú kritériá na udelenie štatútu nového vyvážajúceho výrobcu stanovené v článku 2 vykonávacieho nariadenia Rady (EÚ) č. 1106/2013.
            
         
               (8)
            
            
               Žiadateľom bol zaslaný dotazník, v ktorom boli požiadaní o predloženie dôkazov, že spĺňajú všetky kritériá uvedené v článku 2 vykonávacieho nariadenia Rady (EÚ) č. 1106/2013.
            
         
               (9)
            
            
               Komisia vyhľadala a overila všetky informácie, ktoré považovala za potrebné na účely stanovenia toho, či žiadatelia spĺňajú tri kritériá potrebné na udelenie štatútu nového vyvážajúceho výrobcu. Overovacie návštevy sa vykonali v priestoroch týchto spoločností:
               
                           —
                        
                        
                           Superon Schweisstechnik India Ltd., Gurgaon,
                        
                     
                           —
                        
                        
                           Anand ARC Ltd., Mumbai.
                        
                     
         
               (10)
            
            
               Prvý žiadateľ poskytol dostatočné dôkazy na preukázanie toho, že spĺňa všetky tri kritériá uvedené v článku 2 vykonávacieho nariadenia Rady (EÚ) č. 1106/2013. Prvý žiadateľ v skutočnosti preukázal, že:
               
                           i)
                        
                        
                           nevyvážal príslušný výrobok do Únie počas obdobia od 1. apríla 2011 do 31. marca 2012;
                        
                     
                           ii)
                        
                        
                           nie je prepojený so žiadnym vývozcom alebo výrobcom v Indii, na ktorých sa vzťahujú antidumpingové opatrenia uložené vykonávacím nariadením Rady (EÚ) č. 1106/2013 a
                        
                     
                           iii)
                        
                        
                           skutočne vyviezol značné množstvo 30 ton príslušného výrobku do Únie v období od októbra 2012;
                        
                     a preto sa tomuto žiadateľovi môže udeliť colná sadzba uplatniteľná na spolupracujúce spoločnosti nezahrnuté do vzorky (t. j. 5 %) v súlade s článkom 2 vykonávacieho nariadenia (EÚ) č. 1106/2013 a mal by sa pridať do zoznamu indických spolupracujúcich vyvážajúcich výrobcov nezradených do vzorky.
            
         
               (11)
            
            
               Druhý žiadateľ však nesplnil prvé kritérium, pretože počas obdobia prešetrovania do Únie vyvážal príslušný výrobok. Preto bola jeho žiadosť o udelenie štatútu nového vyvážajúceho výrobcu zamietnutá.
            
         
               (12)
            
            
               Komisia informovala žiadateľov a výrobné odvetvie Únie o uvedených zisteniach a poskytla im možnosť vyjadriť sa. Neboli doručené žiadne pripomienky.
            
         
               (13)
            
            
               Na základe tohto nariadenia sa doplnkový kód TARIC B781 prideľuje podniku Superon Schweisstechnik India Ltd., keďže tento podnik bude pridaný do prílohy k vykonávaciemu nariadeniu (EÚ) č. 1106/2013. Len z dôvodov technickej integrácie do TARIC (jednotný sadzobník Európskej únie) by sa rovnaký kód mal vzťahovať aj na existujúce vyrovnávacie clo uložené vykonávacím nariadením Rady (EÚ) č. 861/2013 (3),
            
         PRIJALA TOTO NARIADENIE:
   Článok 1
   Táto spoločnosť sa pridáva do zoznamu indických spolupracujúcich vyvážajúcich výrobcov nezaradených do vzorky (doplnkový kód TARIC B781) v prílohe k vykonávaciemu nariadeniu Rady (EÚ) č. 1106/2013:
   
               Spoločnosť
            
            
               Mesto
            
         
               Superon Schweisstechnik India Ltd.
            
            
               Gurgaon, Harijána, India
            
         Článok 2
   Položka „B999“ v tabuľke v článku 1 ods. 2 vykonávacieho nariadenia Rady (EÚ) č. 961/2013 sa nahrádza takto: „B999 (Superon Schweisstechnik India Ltd., Gurgaon, Harijána, India, B781)“.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. januára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 298, 8.11.2013, s. 1.
   
      (3)  Vykonávacie nariadenie Rady (EÚ) č. 861/2013 z 2. septembra 2013, ktorým sa ukladá konečné vyrovnávacie clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii (Ú. v. EÚ L 240, 7.9.2013, s. 1).